# Bestyrelsesmøde den 9. oktober 2017 ejerforeningen Kalvebodhus

Til Stede: Søren, Joan, Lena, Drude, Ingrid og Kenneth.

**TV-udbyder**

Bestyrelsen modtog en nærmere orientering fra de beboere som har undersøgt mulige alternativer til ejerforeningens nuværende TV-udbyder. Bestyrelsen arbejder sammen med de pågældende beboere videre i forhold til en løsningsmodel. Denne vil blive præsenteret for beboerne, inden der træffes nogen nærmere beslutning herom.

**Administrationsselskabet**

Søren orienterede om, at der i forbindelse med skiftet fra DK-Administration til Sjeldani har været nogle problemer med kvartalsopkrævningen af ejerforeningsudgiften, ligesom der har været problemer med overførsel af en bankkonto. Bestyrelsen er i dialog med Sjeldani herom.

**Asfalt og fliser på Beethovensvej**

Søren orienterede om, at han er ved at indhente tilbud på udbedring af asfalten og af de fliser der er gået i stykker på Beethovensvej.

**Varmen**

Flere beboere oplever problemer med manglende varme i radiatorerne. Bestyrelsen følger situationen tæt i samarbejde med det VVS-firma, som ejerforeningen benytter.

**Porten – Schubertsvej**

Søren orienterede om, at Brikaflæseren til porten er blevet skiftet, og det er forventningen, at dette vil kunne afhjælpe de problemer flere beboere har oplevet de seneste måneder.

**Rotter**

Ejerforeningen har desværre fået rotter. Disse er observeret ude i gården, men også i dele af kælderen. Ejerforeningen er i tæt dialog med Københavns Kommune i forhold til bekæmpelse af rotterne, og der bliver i øjeblikket iværksat flere tiltag til bekæmpelse af rotterne. Der er bl.a. lagt gift ud flere steder i særligt indrettede metalkasser.

Det er imidlertid helt afgørende, at der hele tiden holdes rent og ryddeligt i skralderummene, og herunder naturligvis også omkring affalds- og bioaffaldscontainerne.

**Gårdrenovering**

Bestyrelsen er i dialog med Københavns Kommune i forhold til en eventuel gårdrenovering [se referatet fra bestyrelsesmødet den 29. august 2017].

**Næste bestyrelsesmøde**

Det næste bestyrelsesmøde afholdes mandag den 30. november 2017, hvor bestyrelsen i forlængelse heraf vil afholde sin årlige julefrokost.

**Referent**

Kenneth Blaaberg